CELEX: 22012D0225
Language: sl
Date: 2012-12-07 00:00:00
Title: Sklep Skupnega odbora EGP št. 225/2012 z dne 7. decembra 2012 o spremembi Priloge XV (Državna pomoč) k Sporazumu EGP

21.3.2013   
            
            
               SL
            
            
               Uradni list Evropske unije
            
            
               L 81/27
            
         SKLEP SKUPNEGA ODBORA EGP
   št. 225/2012
   z dne 7. decembra 2012
   o spremembi Priloge XV (Državna pomoč) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti člena 98 Sporazuma,
   ob upoštevanju naslednjega:
   
               (1)
            
            
               Uredbo Komisije (EU) št. 360/2012 z dne 25. aprila 2012 o uporabi členov 107 in 108 Pogodbe o delovanju Evropske unije pri pomoči de minimis za podjetja, ki opravljajo storitve splošnega gospodarskega pomena (1), je treba vključiti v Sporazum EGP.
            
         
               (2)
            
            
               Uredba Komisije (ES) št. 69/2001 (2), ki je vključena v Sporazum EGP, ni več veljavna in bi jo bilo treba zato v okviru Sporazuma EGP razveljaviti.
            
         
               (3)
            
            
               Prilogo XV k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga XV k Sporazumu EGP se spremeni:
   
               1.
            
            
               besedilo točke 1e (Uredba Komisije (ES) št. 69/2001) se črta;
            
         
               2.
            
            
               za točko 1h (Sklep Komisije 2012/21/EU) se vstavi naslednje:
               
                           „1ha.
                        
                        
                           
                              32012 R 0360: Uredba Komisije (EU) št. 360/2012 z dne 25. aprila 2012 o uporabi členov 107 in 108 Pogodbe o delovanju Evropske unije pri pomoči de minimis za podjetja, ki opravljajo storitve splošnega gospodarskega pomena (UL L 114, 26.4.2012, str. 8).
                           V tem sporazumu veljajo določbe Uredbe v skladu z naslednjimi prilagoditvami:
                           
                                       (a)
                                    
                                    
                                       v členu 1(1) se besedilo ‚člena 106(2) Pogodbe‘ glasi ‚člena 59(2) Sporazuma EGP‘;
                                    
                                 
                                       (b)
                                    
                                    
                                       v členu 1(2) se doda naslednje:
                                       ‚Ta uredba se uporablja samo za sektorje, ki jih zajemajo členi 61 do 64 Sporazuma EGP.‘;
                                    
                                 
                                       (c)
                                    
                                    
                                       v členu 2(1) se besedilo ‚člena 107(1) Pogodbe‘ glasi ‚člena 61(1) Sporazuma EGP‘;
                                    
                                 
                                       (d)
                                    
                                    
                                       v členu 2(1) se besedilo ‚člena 108(3) Pogodbe‘ glasi ‚člena 1(3) Protokola 3 k Sporazumu o nadzornem organu in sodišču‘.“
                                    
                                 
                     
         Člen 2
   Besedilo Uredbe (EU) št. 360/2012 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 8. decembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 7. decembra 2012
      
         
            Za Skupni odbor EGP
         
         
            Predsednik
         
         Atle LEIKVOLL
      
   
   
      (1)  UL L 114, 26.4.2012, str. 8.
   
      (2)  UL L 10, 13.1.2001, str. 30.
   
      (3)  Navedena ni nobena ustavna zahteva.